b"\n_START_ARTICLE_\nAlexander B\xc3\xbcttner\n_START_SECTION_\nVitesse\n_START_PARAGRAPH_\nB\xc3\xbcttner je svoj prvi gol v profesionalni karieri dosegel v sezoni 2007\xe2\x80\x9308 na doma\xc4\x8di tekmi proti klubu FC Volendam, ki jo je Vitesse dobil z rezultatom 3:1._NEWLINE_6. julija 2012 sta se Vitesse in Southampton dogovorila za prestop B\xc3\xbcttnerja v Premier League. Kasneje je bil prestop preklican, ker je naj bi pri\xc5\xa1lo do\xc2\xa0\xc2\xbbnekak\xc5\xa1ne 'zahteve' s strani neimenovane tretje strani\xc2\xab;. Mediji so \xc5\xa1pekulirali, da se je zapletlo zaradi spora o vi\xc5\xa1ini odstotka prestopne pogodbe, do katere naj bi bila upravi\xc4\x8dena neka tretja oseba.\n_START_SECTION_\nManchester United\n_START_PARAGRAPH_\n21. avgusta 2012 je nato B\xc3\xbcttner pospisal petletno pogodbo z Manchester Unitedom. Pri novem klubu je dobil \xc5\xa1tevilko 28. Prvi nastop v Premier ligi je B\xc3\xbcttner do\xc4\x8dakal 15. septembra, ko je dosegel tudi svojo prvo podajo ter prvi zadetek. United je takrat dobil doma\xc4\x8do tekmo z Wigan Athleticom z rezultatom 4:0. Na tej tekmi je bil progla\xc5\xa1en celo za najbolj\xc5\xa1ega igralca sre\xc4\x8danja. 23. oktobra je za United prvi\xc4\x8d nastopil tudi v Ligi prvakov. United je takrat v skupinskem delu lige na doma\xc4\x8dem stadionu z rezultatom 3:2 premagal Brago. 5. januarja 2013 je B\xc3\xbcttner prvi\xc4\x8d nastopil tudi v FA pokalu, ko je United z West Hamom v gosteh remiziral z rezultatom 2:2.\n_START_SECTION_\nReprezentan\xc4\x8dna kariera\n_START_PARAGRAPH_\nB\xc3\xbcttner je nastopal za nizozemsko nogometno reprezentanco do 20 in 21 let._NEWLINE_7. maja 2012 ga je nizozemski selektor Bert van Marwijk uvrstil na seznam 36 igralcev za kvalifikacije na Euro 2012, vendar pa za \xc4\x8dlansko reprezentanco takrat ni odigral nobene tekme."